Sinasaktan ka ba nila, kapatid?
Bakit may kasama kang hukbong pandigma?
Sisirain ninyo ang kasunduang pinagtibay na ng ating laway?
Iyon bang nag-iwan sa aming bulag at gutom
habang kayo ang sinasamba?
Ang Aesir ang naunang sumira niyon.
Nilapastangan ni Thor ang aming lupain.
Kaniyang pagbabayaran ang kaniyang pagpasok.
At ang mga mansanas na balot ng ginto?
Di kami makikipagkasundo upang mapagbigyan ang paghihiganti ng tampalasang iyan.
Ang hangad ng Lumuluhang pakawalang iyan ay ang makipagdigma.
At malugod ko iyong ibibigay.
Hayaan mo nang kapatid mo ang umayos nito, Panginoon ng Bagyo.
Hindi ba ganiyon naman palagi?
Iyong iniihian ang daigdig, at ang iyong kapatid ang naglilinis.
Hindi kami makikipagkasundo maliban kung ang kapalit
ay ang kamatayan ni Thor o ang trono ng Asgard.
Hindi ko maaaring isuko ang isa sa amin. Si Odin lamang ang makagagawa niyon.
Subalit hindi niya isusuko ang kaniyang panganay.
Kung gayo'y inyong pinipili ang pagdanak ng dugo't panaghoy.
Nasabi mo sa aking masasawi ako sa Asgard.
Totoo ba iyon?
Hindi kung aking mapipigilan.
Mga mandirigma!
Namamatay ang mga baka at ang ating mga kadugo.
Sa ating pagpanaw, tayo'y ibinabaon o sinusunog.
Subalit may magandang pangalan at kikilalaning kadakilaan,
at kaluwalhatiang mabubuhay magpakailanman.
Mag-ingat ka.
Völsung!
Nasaan ka, Lumuluha? Iparanas mo sa akin kung paano makipagdigma ang babae!
Ang gawang higante...
...ay matitibag din ng higante.
Ngayo'y maghihintay tayo.
Noong unang panahon, napanaginipan ni Odin ang kaniyang hinaharap.
Nakita niya iyon ngunit malabo.
At ikaw, anak kong lobo, pinag-alala mo si tandang Isang-Mata.
Kaniya ring napanaginipan ang pagkamatay ni Thor.
Napaslang ng napakalaking ahas-dagat.
Aking mga kapatid, kayo'y sasakabilang-buhay sa labanan.
Ang malamig na Hel ang inyong kasalo.
Hindi matutupad ang mga pangitaing iyon.
Titiyakin kong mapapaslang ni Sigrid si Thor.
Ang kaniyang duguang sibat ang magsasalba sa iyo.
At aking pupugutin ang ulo ni Odin.
Ngayong araw ay nabusog na ang lupain ng Asgard.
Inyo nang sunugin o ilibing ang mga nasawi.
Mga Valkyrie, dalhin na ninyo ang inyong mga napili as Valhalla.
Kung ako'y masasawi...
kunin ninyo ako.
Dalhin ninyo ako sa aking mga anak.
Natutuwa ba sa atin ang ating ama?
May papuri ba mula sa itaas?
Nais ng Amang-Lahat na mapag-isa.
Ipatawag mo si Sandraudiga. Makikipaglaro ako sa kaniya.
May kabiyak pa pala ako.
Ayaw kong makarinig mula sa asawa kong nakababagot.
Nawalan na ako ng ganang makipagsiping sa tila bato.
Sa sarap ng bago kong babae'y tila mapuputol ang aking ari.
Sa lahat ng babaeng iyong masusuyo,
ang Pagkagapi pa ang iyong napili.
Hindi mo alam...
ngunit alam ko.
Hinahanap-hanap mo iyon.
Ang magapi.
Ang mamatay.
Sana'y tuparin ng Lumuluha ang iyong hiling.
At ako'y maging balo.
...dugo ng mga diyos kay Ulfr.
Bakal at ginto, at bakal.
Ang bakal ay tumatawag at humihiyaw ng "Valhalla,"
at iyon ay ginto at ginto
at gintong pumupusyaw.
At gintong pumupusyaw.
Gintong pumupusyaw.
Maaari bang pumasok?
Palagi kang tanggap.
Hindi ko alam kung paano magsisimula. Iba na ang namamagitan sa atin.
Kung nais mong kalimutan ang naganap kagabi,
hindi kami magagalit.
Hindi, hindi mo nauunawaan.
Ibig kong magpasalamat.
Kilala ko na ang aking sarili.
Ako'y hindi lamang hamak na dilag sa sangandaan.
Hindi ako isang dilag.
Ako'y asin at apoy at pagnanasa.
At pagsisilbihan ko kayo uli, at uli, at uli.
Ikinararangal naming kami ang unang nakakilala sa iyo, Thyra.
Kung hindi pa kayo pagod,
alam ninyo kung saan ako hahanapin.
Bakit tila nagulat ka na nais niya pang maulit iyon?
Hindi ka ba naninibugho?
Kasama naman ninyo ako.
Dati pa'y inaasahan ko nang magkakaroon ka ng kaasawa.
Iyon sana'y ginawa ko na.
Kung aking hinangad.
Hinangad mo kagabi.
Hindi. Ninais kong tayong dalawa ang makipagtalik sa kaniya.
Ikaw ang nais kong makasama.
Kapag natapos na tayo rito, kung malalampasan natin ito,
pakakasalan kita, Sigrid.
At ako ang magkukuwento at magiging magkasama tayo.
Sa lahat ng bagay.
Magkasama. Sa lahat ng bagay.
Paano ang iyong irog?
Bakit natin siya iiwan?
Nais kong mabuhay siya.
Sa ganitong paraa'y magkakaroon siya ng pagkakataon.
Nakita kita, Egill,
ngunit hindi ko alam ang iyong mararamdaman.
Matulog ka lamang, aking mahal.
Tumawag ang Vanir...
at tumugon ang Puno ng Mundo.
Tama na ang satsat. Laban na.
Dakilang Binibini.
Ako'y iyong tagapaglingkod, magpakailanman.
Gayundin ang aking ina, at ang kaniyang ina.
Anak kong babae.
Manghuhula ng kapalara't banal.
Ipinararating ni Tiwaz ang kaniyang pagbati.
Babatiin ko si Tiwaz kapag naging abo't alikabok na ang Asgard.
Sumunod kayo.
Thyra, ano iyon?
Umalis na si Sigrid.
Si Aile... Ang Seid-Kona, siya'y...
Sinugod na nila si Thor.
Doon nakikipagsiping sa Pagkabigo ang iyong kaaway.
Walang makapapansin sa inyo.
At dito na tayo maghihiwalay ng landas.
Ako'y aalis na rin.
Ano ang ibig mong sabihin?
Bakit?
Aalis ako dahil iyon ang nakatakda.
Sana'y magkita tayo muli.
Nang buhay.
Kahanga-hangang palagi kang may pag-asa.
Alis na, munting higante.
Kitilin mo siya para sa iyo at iyong angkan.
Lumuluha! Nasaan ka kanina?
Alam kong susugod ka sa gitna ng gabi.
Magkakatulad tayong mga tagapaslang, Lumuluha.
Hahayaan kitang mabuhay.
Pakakabitan kita ng kabesada at gintong bokado.
Babanatin ko ang iyong pagkababae.
Hindi nakalaan sa kaniya ang iyong maso.
Loki.
Sa wakas.
Takbo!
Salamat.
Ika'y pumalpak kaya huwag kang magpasalamat.
Hindi ninyo kasama ang Seid-Kona?
Andvari! Huwag!
Pinabagal ka ng iyong katandaan, Andvari.
Hindi!
Hindi nakapaghiganti ang inyong kaibigan.
Naniniwala akong mas huhusayan ninyo.
Ano ba itong aking nagawa, aking kaibigan?
Ninakaw ko ang katarungan mula sa iyo, at tiniyak ko ang iyong kamatayan.
Patawarin mo ako.
Pasikat na ang araw.
Nagsinungaling ka sa akin.
Nagsinungaling ka!
Nagsinungaling ka't sinira mo ang ating pangako.
Nakangiti ka pa habang nangangako!
Bakit mo ginawa iyon?
Dahil sa paghihiganti.
Tumawid ako sa ibang daigdig upang makatulong sa iyong paghihiganti.
- Tama na. Tapos na ito. - Wala pang tapos.
Natalo ka na, Sigrid.
- Kamatayan lamang ang naghihintay sa iyo! - Kung gayo'y kunin niya ako!
Iyon ang hangad mo.
Nais mong mamatay.
Mayroong...
Mayroong buhay sa labas ng labanan!
May buhay na nakalaan sa atin kung sasama ka lamang!
Leif, dala-dala ko pa rin ang aking koronang bulaklak.
Pag-ibig ba ang iyong nadarama kapag tinitingnan mo ito?
Noong huling suot ko nito...
Noong araw ng ating kasal.
Iyon ang araw na kinatay ni Thor ang aking pamilya na parang mga baka.
Hindi kita mapakakasalan.
Ikinasal na ako sa sakuna.
Itatali ko ang koronang ito sa aking sibat
at ito ang huling makikita ni Thor.
Magbubukang-liwayway na. Kailangan ko nang umalis.
Huwag, makinig ka...
Huwag kang susunod.
Manatili kang buhay.
Mahalin mo si Thyra.
Mahalin mo ang babaeng magmamahal sa iyo.
Sigrid!
Nagsalin ng Subtitle: J.M.B. Descalso